Fragments of imperial edict of Anastasios I
created: Transcription (Reynolds, Tupman).
source date: CE 491-518
language: ar; en; fr; de; grc; grc-Latn; el; he
availability: Creative Commons licence Attribution UK 2.0 (http://creativecommons.org/licenses/by/2.0/uk/) All reuse or distribution of this work must contain somewhere a link back to the URL http://inslib.kcl.ac.uk/

Bibliography

Described, [...], whence [...] 17.815; published, [...], 37 and plate LXVI, with unpublished observations by Chamoux, whence [...] 27.1139. For the full bibliography of the text, see on P.116. Mentioned [...], 242, 285.

Αὐτοκράτωρ Καῖϲαρ Φλάβιοϲ Ἀναϲτάϲιοϲ νικητὴϲ Εὐϲεβὴϲ Εὐτυχὴϲ τροπαιοῦχοϲ ἀειϲέβαϲτοϲ Αὔγουϲτοϲ δέδωκε τοὺϲ καινοὺϲ θείουϲ τύπουϲ ἐπὶ τοῦ περιβλέπτου κόμιτοϲ καὶ δουκὸϲ Δανιήλ [1] Ὥϲτε τοὺϲ νῦν καὶ κατὰ καιρὸν δουκικοὺϲ καὶ τοὺϲ ταύτην πληρώϲανταϲ ἢ πληροῦνταϲ τὴν ϲτρατίαν μήτε ϲτρατιωτικὰ κομίζεϲθαι ϲιτηρέϲια μήτε εἰϲ μάτρικαϲ ϲτρατιωτικὰϲ ἀναφέρεϲθαι [2] Ὥϲτε εἶναι τοὺϲ δουκικοὺϲ αἰεὶ τεϲϲεράκοντα μόνουϲ καὶ μόναϲ τὰϲ τεϲϲεράκοντα ἀνώναϲ καὶ τὰ τεϲϲεράκοντα κάπιτα τὰ ἐκταττόμενα αὐτοῖϲ παρὰ τῶν ἐνδοξοτάτων ἐπάρχων ἐν ταῖϲ καθ’ ἔτοϲ δηληγατίοϲιν κομίζεϲθαι καὶ μεταξὺ ἑαυτῶν ὡϲ ἂν βούλοιντο διανῖμαι, ὀφίλονταϲ πάνταϲ καὶ προϲκαρτερεῖν ταῖϲ δικαϲτικαῖϲ καὶ δημοϲίαιϲ ὑπηρεϲίαιϲ καὶ τρέφεϲθαι ἐκ τῶν οἰκίων ϲιτηρεϲίων οὐδὲ γὰρ ἡγούμεθα πλιόνων δεῖϲθαι τὸ πρᾶγμα τούτων παραμενώντων τῇ ἰδίᾳ ϲτρατίᾳ [3] Ὥϲτε κρατεῖν τὰϲ μάτρικαϲ τὰϲ παρὰ Δανιὴλ τοῦ περιβλέπτου κόμιτοϲ καὶ δουκὸϲ ϲυνταγείϲαϲ [4] Ὥϲτε μὴ ἐξεῖναι τῷ κατὰ καιρὸν δουκὶ κομίζεϲθαί τι παρὰ τῶν ϲτρατιωτῶν ὑπὲρ τῆϲ καλουμένηϲ μὲν εὐμενίαϲ, οὔϲηϲ δὲ ἐξ ἔθουϲ οὐκ ἀγαθοῦ κακῆϲ ϲυνηθίαϲ [5] Ὥϲτε μὴ ἐξεῖναι τοῖϲ νῦν ἢ κατὰ καιρὸν νουμεραρίοιϲ ἢ πριμιϲκρινίοιϲ κομίζεϲθαί τι παρὰ τῶν ϲτρατιωτῶν τῶν πέντε ἀριθμῶν λόγῳ χαρτατικῶν [6] Ὥϲτε τὴν δωδεκάτην μοῖραν μὴ ἐκ τῶν προτέρων διδομένων ἐκ τοῦ δημοϲίου πᾶϲαν παρακατέχεϲθαι ἀλλὰ αὐτῶν τῶν κατὰ μέροϲ διδομένων τὴν μὲν δωδεκάτην κατὰ ἀναλογίαν ἔχειν ἕκαϲτον τῶν προϲώπων οἷϲ ἡ τοιαύτη ἀφώριϲται παραμυθία τὰ δὲ λοιπὰ μέρη τοὺϲ γενναιοτάτουϲ κομίζεϲθαι ϲτρατιώταϲ ὁμοίωϲ ἑκάϲτουϲ τούτων κατὰ ἀναλογίαν τῶν ἐκ τοῦ δημοϲίου δοθέντων καὶ κομιζομένουϲ καὶ μὴ τοὺϲ μὲν ἀποπληροῦϲθαι τὴν αὐτῶν παραμυθίαν, τοὺϲ δὲ ϲτρατιώταϲ χρεωϲτῖϲθαι [7] Ὥϲτε ἰνϲπέκτου γενομένου μὴ καταζητῖϲθαι ὡϲ ἀϲθενεῖϲ τοὺϲ πρώτουϲ ἑκάϲτου ἀριθμοῦ καὶ κάϲτρου τουτέϲτιν εἰ μὲν ἕκατον εἶεν ἄνδρεϲ τοὺϲ πρώτουϲ πέντε εἰ δὲ καὶ διακόϲιοι τοὺϲ πρώτουϲ δέκα τὴν δὲ αὐτὴν ἀναλογίαν καὶ ἐπὶ τοῖϲ πλίωϲιν [sic] καὶ ἐπὶ τοῖϲ ἐλάττοϲιν ἀνδράϲιν φυλάττεϲθαι [8] Ὥϲτε ἐκ πάντων τῶν ἀριθμῶν καὶ οὐκ ἀφ’ ἑκάϲτου τούτων ἀποκεκληρῶϲθαι τῷ περιβλέπτῳ δουκὶ ἤτοι τοῖϲ περὶ τῶν τοιούτων ἀποϲτέλλειν αὐτοὺϲ ὀφίλουϲιν εἰϲ γραμμάτων ἐπικομιδὴν καὶ ἄλλαϲ ἀποκρίϲειϲ ϲτρατιώταϲ δεκαπέντε, ὁϲτιαρίουϲ πέντε καὶ εἰϲ παραφυλακὴν τοῦ δημοϲίου δεϲμωτηρίου ϲτρατιώταϲ ἕπτα παρέχεϲθαι δὲ τούτουϲ ἐκ τῶν λόγῳ ὑπηρεϲίαϲ ἐν ἑκάϲτῳ ἀριθμῷ ἐαθέντων καὶ οὐκ ἀναγκαίων ἐν καιρῷ πολέμου καθεϲτώτων ἐκ τῆϲ ϲχολῆϲ δηλονότι τῶν κιρκιτόρων καὶ τῶν μετ’ αὐτοὺϲ ϲτρατιωτῶν τοὺϲ δὲ λοιποὺϲ πάνταϲ προϲκαρτερεῖν τοῖϲ φοϲϲάτοιϲ [9] Ὥϲτε τὸν ἐπικείμενον εἴ τιϲ αἰτιαθείη παρ’ αὐτῷ μέχρι νομιϲμάτων ἑκατὼν [sic] λαμβάνειν ἥμιϲυ νομίϲματοϲ καὶ αὐτοῦ ἐξετάζειν τὴν ὑπόθεϲιν εἰ δὲ μὴ παραχθείη ἡ ὑπόθεϲιϲ ἀζήμιον τὸν αἰτιαθέντα φυλάττεϲθαι [10] Ὥϲτε τοὺϲ ἐν κάϲτροιϲ ἰδιώταϲ διδόναι προτέρουϲ τὰ μητάτα δίχα διατροφῆϲ ἕκαϲτον πρὸϲ τὴν τῶν οἰκημάτων ὧν κέκτηται δύναμιν εἰ δὲ μὴ ἐξαρκεῖ τὰ ἐκείνων οἰκήματα καὶ αὐτοὺϲ τοὺϲ ϲτρατιώταϲ ἐφ’ ὕϲτερον εἰϲ τὰ ἴδια κομίζειν κάϲτρα ὡϲ παρέχειν μητάτα καὶ μὴ ἐνυβριϲαμένουϲ τοὺϲ ἰδιώταϲ προφάϲει μητάτων [...]οτηπ [...] τον δίχα τῶν αὑτῷ διαφερόντων οἰκημάτων

αϲ ουκαι [...]οϲ-κα ανο τ

Apparatus

Translation

[Translation to follow]

Commentary

Fragments from a copy of the decree of Anastasius, de rebus Libyae Pentapolis denuo constituendis: for another fragmentary copy at Teucheira, see T.219, and, for the fullest text, at Ptolemais, P.116. A full edition with translation and commentary is under preparation by Denis Feissel; we are most grateful to him for access to his preliminary account.